**OSNOVNA ŠKOLA VRBANI**

**ZAGREB, Listopadska 8**

KLASA: 112-01/20-01/38

URBROJ: 251-320/20-01

Zagreb, 16. lipnja 2020.

Na temelju članka 107. Zakona o odgoju i obrazovanju u osnovnoj i srednjojškoli (Narodne novine broj 87/08., 86/09., 92/10., 105/10.-ispr., 90/11., 16/12., 86/12., 126/12, 94/13.,152/14.i 7/17, 68/18 i 98/19), Pravilnika o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi (NN broj 40/14), Pravilnika o načinu i postupku zapošljavanja u Osnovnoj školi Vrbani (stupio na snagu 28.08.2019. godine) te dobivene suglasnosti Ministarstva znanosti i obrazovanja od 05. lipnja 2020. godine (KLASA: 602-02/20-07/00268 i URBROJ: 533-05-20-0002) ravnatelj Osnovne škole Vrbani, Zagreb, Listopadska 8, raspisuje

**NATJEČAJ**

**za popunu radnog mjesta**

1. **DOMAR/KA**

1 izvršitelj/ica (m/ž) na neodređeno, puno radno vrijeme

Prema Zakonu o odgoju i obrazovanju u osnovnoj i srednjoj školi (Narodne novine broj 87/08., 86/09., 92/10., 105/10.-ispr., 90/11., 16/12., 86/12., 126/12, 94/13.,152/14.i 7/17, 68/18 i 98/19), **uz prijavu za natječaj potrebno je priložiti:**

* vlastoručno potpisana molba
* životopis
* dokaz o stečenoj stručnoj spremi
* presliku domovnice
* potvrdu Hrvatskog zavoda za mirovinsko osiguranje ( HZMO) o podacima evidentiranim u bazi podataka HZMO-a, odnosno Elektronički zapis
* uvjerenje o nekažnjavanju u smislu članka 106. Zakona o odgoju i obrazovanju u osnovnoj i srednjoj školi (ne starije od dana raspisivanja natječaja).

U vlastoručno potpisanoj molbi potrebno je navesti osobno ime, adresu stanovanja, broj telefona odnosno mobitela te e-mail adresu.

Na natječaj se mogu javiti muške i ženske osobe u skladu sa Zakonom o ravnopravnosti spolova (Narodne novine 82/08. i 69/17.)

Uvjet za radno mjesto domara:

* završena srednja škola

Radni odnos u školskoj ustanovi ne može zasnovati osoba za čiji prijam postoje zapreke iz članka 106. Zakona o odgoju i obrazovanju u osnovnoj i srednjoj školi.

Kandidati koji ostvaruju pravo prednosti pri zapošljavanju prema posebnim propisima dužni su pozvati se na to pravo u prijavi natječaja i priložiti dokumentaciju na osnovi koje se to pravo ostvaruje, **te ostvaruju prednost u odnosu na druge kandidate samo pod jednakim uvjetima.**

Kandidat koji se poziva na pravo prednosti pri zapošljavanju u skladu sa člankom 101. Zakona o pravima hrvatskih branitelja iz Domovinskog rata i članova njihovih obitelji uz prijavu na natječaj dužan je priložiti **pored dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja**: [https://branitelji.gov.hr/UserDocsImages/NG/12 Prosinac/Zapo%C5%A1ljavanje/Popis dokaza za ostvarivanje prava prednosti pri zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Kandidat/kandidatkinja koji se pozivaju na prednost pri zapošljavanju sukladno čl.9. Zakona o profesionalnoj rehabilitaciji i zapošljavanju osoba sa invaliditetom (NN157/13, 152/14 i 397/18) dužni su u prijavi na natječaj pozvati se na to pravo, te osim dokaza o ispunjavanju traženih uvjeta natječaja priložiti dokaz o utvrđenom statusu osobe sa invaliditetom.

Kandidat/kandidatkinja koji se pozivaju na prednost pri zapošljavanju sukladno čl. 48.f. Zakona o zaštiti vojnih i civilnih invalida (NN 33/92, 57/92, 77/92, 27/93, 02/94, 76/94, 108/95, 108/96, 82/01, 103/03 i 148/13) dužni su u prijavi priložiti osim dokaza o ispunjavanju traženih uvjeta natječaja i potvrdu o statusu vojnog/civilnog invalida rata, te dokaz o tome na koji način je prestao prethodni radni odnos.

Kandidati potrebne dokumente dostavljaju u preslikama koje se neće vraćati. Nakon odabira kandidata, a prije potpisivanja ugovora o radu odabrani kandidat će dostaviti na uvid originalne dokumente ili ovjerene preslike.

Kandidati prijavom na natječaj daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka, a sukladno odredbama Opće uredbe (EU) 2016/79 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18).

**Nepotpune i nepravodobne prijave neće se razmatrati niti će podnositelji takvih prijava naknadno biti pozvani na dopunu prijave.**

Odabiru kandidata prethodi postupak selekcije kandidata putem razgovora (intervjua) s kandidatom u skladu s člankom 12. Pravilnika o načinu i postupku zapošljavanja u Osnovnoj školi Vrbani. O terminu provođenja selekcijskog postupka kandidati/kandidatkinje će biti pravovremeno obaviješteni putem mrežne stranice škole i osobno telefonski. Smatrat će se da je kandidat koji se ne odazove selekcijskom postupku na koji je pozvan, odustao od prijave te se njegova prijava neće uzimati u obzir u daljnjem postupku.
Osobe koje ne ulaze na listu kandidata Škola ne obavještava o razlozima istog.

O rezultatima natječaja kandidati će biti obavješteni putem mrežne stranice Škole najkasnije u roku od 15 dana od dana sklapanja ugovora o radu s odabranim/odabranom kandidatom/kandidatkinjom. U slučaju da se na natječaj prijave kandidati/kandidatkinje koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni i prema članku 15. stavku 4. Pravilnika o načinu i postupku zapošljavanja u Osnovnoj školi Vrbani.

**Rok za podnošenje prijave:** osam (8) dana od dana objave natječaja.

**Prijave s dokazima o ispunjavanju uvjeta dostaviti poštom na adresu škole:** Osnovna škola Vrbani, Zagreb, Listopadska 8, s naznakom „Za natječaj“.